CELEX: 32015R0588
Language: et
Date: 2015-04-14 00:00:00
Title: Komisjoni rakendusmäärus (EL) 2015/588, 14. aprill 2015 , millega muudetakse rakendusmäärust (EL) nr 470/2014, millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks

15.4.2015   
            
            
               ET
            
            
               Euroopa Liidu Teataja
            
            
               L 98/6
            
         KOMISJONI RAKENDUSMÄÄRUS (EL) 2015/588,
   14. aprill 2015,
   millega muudetakse rakendusmäärust (EL) nr 470/2014, millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) eriti selle artikli 9 lõiget 4 ja artikli 14 lõiget 1,
   ning arvestades järgmist:
   
               (1)
            
            
               Komisjon võttis 13. mail 2014. aastal vastu rakendusmääruse (EL) nr 470/2014 (2) (edaspidi „lõplikud dumpinguvastased tollimaksud kehtestanud määrus”) ning rakendusmääruse (EL) nr 471/2014 (3) (edaspidi „lõplikud tasakaalustavad tollimaksud kehtestanud määrus”).
            
         
               (2)
            
            
               Vastavalt lõplikud dumpinguvastased tollimaksud kehtestanud määrusele oli valimisse mitte kaasatud koostööd tegevatele äriühingutele kindlaks määratud dumpingumarginaal 84,7 % (4). Nende äriühingute suhtes oli kindlaks määratud kohaldatav kahju kõrvaldamist võimaldav tase 36,5 % (5).
            
         
               (3)
            
            
               Nendest äriühingutest kolm ei teinud koostööd samaaegses subsiidiumivastases uurimises ja sel põhjusel oli neile kindlaks määratud lõplik subsiidiumivastane tollimaksumäär 17,1 % (6). Asjaomased äriühingud on järgmised:
               
                           —
                        
                        
                           Henan Ancai Hi-Tech Co., Ltd.;
                        
                     
                           —
                        
                        
                           Henan Succeed Photovoltaic Materials Corporation ning
                        
                     
                           —
                        
                        
                           Zibo Jinxing Glass Co., Ltd.
                        
                     
         
               (4)
            
            
               Vastavalt lõplikud dumpinguvastased tollimaksud kehtestanud määruse põhjendusele 167 peaks samaaegsetes uurimistes, kus subsiidiumimarginaalid on madalamad kui kahju kõrvaldamist võimaldav tase, kehtestama lõpliku subsiidiumivastase tollimaksu kindlaksmääratud lõplike subsiidiumimarginaalide tasemel ning lõpliku dumpinguvastase tollimaksu asjaomase kahju kõrvaldamist võimaldaval tasemel.
            
         
               (5)
            
            
               Selle alusel peaks kolmele äriühingule, kes tegid koostööd dumpinguvastases uurimises, kuid kes ei teinud koostööd samaaegses subsiidiumivastases uurimises, kehtestama määra, mille ulatuses peaks kehtestama dumpinguvastase ja subsiidiumivastase tollimaksu, järgmiselt:
               
                           Äriühing
                        
                        
                           Subsiidiumimarginaal
                        
                        
                           Dumpingumarginaal
                        
                        
                           Kahju kõrvaldamist võimaldav tase
                        
                        
                           Tasakaalustav (subsiidiumivastane) tollimaks
                        
                        
                           Dumpinguvastane tollimaks
                        
                     
                           Teised koostööd tegevad äriühingud dumpinguvastases uurimises, kuid mitte samaaegses subsiidiumivastases uurimises
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Sellest tuleneb, et lõplikud dumpinguvastased tollimaksud kehtestanud määruse põhjendus 167 peaks samuti sisaldama teavet kolme äriühingu kohta, nagu on esitatud eelmises põhjenduses.
            
         
               (7)
            
            
               Samuti tuleneb sellest, et lõplikud dumpinguvastased tollimaksud kehtestanud määruse artikli 1 lõiku 2 peaks vastavalt muutma.
            
         
               (8)
            
            
               Juhul kui kooskõlas lõplikud dumpinguvastased tollimaksud kehtestanud määruse artikli 1 lõikega 2 makstud või raamatupidamisarvestusse kantud mis tahes tollimaksu summa ületab käesoleva määrusega sätestatut, peaks seda summat vähendama või selle tagasi maksma. Sama kehtib ka ajutise dumpinguvastase tollimaksu kohta, mis on sama määruse artikli 2 alusel lõplikult sisse nõutud.
            
         
               (9)
            
            
               Käesoleva määrusega ette nähtud meetmed on kooskõlas määruse (EÜ) nr 1225/2009 artikli 15 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 470/2014 artikli 1 lõikes 2 toodud tabel asendatakse järgmise tabeliga:
   
      
                  „Äriühing
               
               
                  Dumpinguvastane tollimaks
               
               
                  TARICi lisakood
               
            
                  Xinyi PV Products (Anhui) Holdings Ltd
               
               
                  36,1 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  9,1 %
               
               
                  B944
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  29,3 %
               
               
                  B945
               
            
                  Henan Yuhua New Material Co. Ltd
               
               
                  0,4 %
               
               
                  B946
               
            
                  Teised I lisas loetletud koostööd tegevad äriühingud, kes ei ole loetletud komisjoni rakendusmääruse (EL) nr 471/2014 I lisas (7)
                  
               
               
                  19,4 %
               
               
                   
               
            
                  Teised I lisas loetletud koostööd tegevad äriühingud
               
               
                  24,1 %
               
               
                   
               
            
                  Kõik teised äriühingud
               
               
                  25,0 %
               
               
                  B999
               
            
   Artikkel 2
   1.   Vastavalt rakendusmääruse (EL) nr 470/2014 artiklile 1 või 2 makstud või raamatupidamisarvestusse kantud tollimaksu summa, mis ületab kooskõlas käesoleva määruse artikliga 1 kehtestatud summat, tuleb tagasi maksta või seda tuleb vähendada.
   2.   Tagasimaksmist või vähendamist tuleb taotleda liikmesriikide tolliasutustelt kooskõlas kehtivate tollialaste õigusaktidega nõukogu määruse (EMÜ) nr 2913/92 (8) artikli 236 lõikes 2 sätestatud aja jooksul.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse tagasiulatuvalt alates 15. maist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 51.
   
      (2)  Komisjoni rakendusmäärus (EL) nr 470/2014, 13. mai 2014, millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 142, 14.5.2014, lk 1).
   
      (3)  Komisjoni rakendusmäärus (EL) nr 471/2014, 13. mai 2014, millega kehtestatakse lõplik tasakaalustav tollimaks Hiina Rahvavabariigist pärit solaarklaasi impordi suhtes (ELT L 142, 14.5.2014, lk 23).
   
      (4)  Vt lõplikud dumpinguvastased tollimaksud kehtestanud määruse põhjendused 60 ja 167.
   
      (5)  Vt lõplikud dumpinguvastased tollimaksud kehtestanud määruse põhjendus 167.
   
      (6)  Vt lõplikud dumpinguvastased tollimaksud kehtestanud määruse artikkel 1.
   
      (7)  Komisjoni rakendusmäärus (EL) nr 471/2014, 13. mai 2014, millega kehtestatakse lõplik tasakaalustav tollimaks Hiina Rahvavabariigist pärit solaarklaasi impordi suhtes (ELT L 142, 14.5.2014, lk 23).”
   
      (8)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).